Сергей Бирюков
Танц-стих е = на стихо-танц

Превод от руски: Румен Шомов, —

chitanka.info

за Урсула Вагнер

1.

… танц-танц-и пак и пак

танц-кланц

танц-танц

обрат-обрат

навеждаш корпуса

пречупваш крак

повтаряй с мен

танц-кланц

изтанцувания

танц-танц-кланц-танц

2.

ръцете разтвори

на линия с гръбнака

и продължи

стъпалото

от кутре до кутре

изправена

израснала

лък на виолончело

през тайни редове

в готическите шрифтове

3.

изправена из

раснала

лентичка за книга

стрела и тетива

излитаща от Я към Я

пронизваща пространството

4.

засилване и скок в

танца

раз-тваряне

нозе ръце

триъгълник на сенките

бликове

на естеството женско

повтаряй — repetè

5.

друго-невероятно-парещо

танц-ходене

изваждане отвътре на крака

така че да се съвмести

нишката на естеството

с дълбочинното пространство

6.

танц-танц-кланц

обрат и око

и

ресница

микронна

трептяща едва

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.